Ο ΔΕΚΑΛΟΓΟΣ ΤΟΥ ΚΑΛΟΥ ΔΙΑΓΩΝΙΣΜΑΤΟΣ

1) Βάλε παρόμοια με αυτά που δίδαξες Μην έχεις από τους μαθητές σου την απαίτηση να γνωρίζουν πράγματα που δεν τους δίδαξες. Δεν έχει σημασία τι θέλουμε να ξέρουν οι μαθητές μας , αλλά αν μπορούν να απαντήσουν με βάση αυτά που εμείς διδάξαμε.

2) Λύσε πρώτα εσύ το διαγώνισμα δίνοντας , όχι σύντομες αλλά ολοκληρωμένες απαντήσεις , ώστε να δεις τα τυχόν λάθη , τις παραλήψεις και να κάνεις τις απαιτούμενες διορθώσεις, τέλος να δώσε χρόνο στα παιδιά τουλάχιστον τον τριπλάσιο για να τα λύσουν από τον χρόνο που θα χρειαστείς εσύ για να λύσεις τα θέματα του διαγωνίσματος. 
3) Φρόντισε τα θέματα να είναι διαβαθμισμένα να υπάρχουν εύκολα μέτρια και δύσκολα. Με άλλα λόγια Θέματα για όλους

 4) Φρόντισε τα παιδιά να μην γράφουν μαζί με το διαγώνισμα σου πάνω από 3 την εβδομάδα. Η ύλη να μην είναι υπερβολικά μεγάλη.
 
5) Φρόντισε να ενημερώσεις όλα τα παιδιά έγκαιρα για την ημέρα και ώρα που θα γράψουν το διαγώνισμα τους.
 
6) Βάλε και θεωρία Μην ξεχνάς να επιβραβεύσεις τα παιδιά που διάβασαν και την θεωρία, άλλωστε θα υπάρξουν αρκετά παιδιά που διάβασαν μόνο αυτή.

7) Βάλε ένα ερώτημα πολύ εύκολο και ένα πολύ δύσκολο που να μην πιάνουν όμως πολλές μονάδες(όχι πάνω από 10/ 100). Για να δώσεις ώθηση στους τελείως απροετοίμαστους να γράψουν κάτι και να επιβραβεύσεις και αυτούς που διάβασαν πάρα πολύ καλά, είναι άδικο να πάρουν τον ίδιο βαθμό με αυτούς που προετοιμάστηκαν μέτρια.

8) Φρόντισε η βαθμολόγηση των θεμάτων να είναι δίκαιη και αντικειμενική
Είναι απαράδεκτο ίδιας δυσκολίας θέματα να έχουν άνιση βαθμολόγηση και είναι δίκαιο να αναγράφονται οι μονάδες του κάθε θέματος για να γνωρίζει ο μαθητής τον αναμενόμενο βαθμό του.

9) Προετοίμασε το διαγώνισμα από την προηγούμενη μέρα
 
10) Οι αιτίες ενός «κακού διαγωνίσματος» εμφανίζονται όταν ο διδάσκων έχει: 
- έλλειψη επιστημονικής και παιδαγωγικής επάρκειας
- κομπλεξική στάση απέναντι στους μαθητές 
- προσελκύει πελατεία για ιδιαίτερα
- δεν κάνει ποιοτικό έλεγχο των διαγωνισμάτων του (αν και είναι δουλειά του συμβούλου)
- νιώθει αίσθημα μειονεκτικότητας απέναντι στους εκτός κρατικών σχολείων καθηγητές
- προσπαθεί να επιβληθεί μέσω του φόβου του διαγωνίσματος
- έχει "επαγγελματική διαστροφή": νομίζει ότι όλα είναι προφανή

Φρόντισε να ΜΗΝ ΣΥΜΒΑΙΝΟΥΝ ΤΑ ΠΑΡΑΠΑΝΩ

